CELEX: 52021PC0472
Language: da
Date: 2021-08-12
Title: Forslag til RÅDETS AFGØRELSE om anvendelsen af bestemmelserne i Schengenreglerne på området Schengeninformationssystemet i Republikken Cypern

EUROPA-KOMMISSIONEN
            Bruxelles, den 12.8.2021
            COM(2021) 472 final
            2021/0266(NLE)
            Forslag til
            RÅDETS AFGØRELSE 
            om anvendelsen af bestemmelserne i Schengenreglerne på området Schengeninformationssystemet i Republikken Cypern
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               I henhold til artikel 3, stk. 1 og 2, i akten af 2003 om tiltrædelse af Den Europæiske Union
                  1
                finder visse bestemmelser i Schengenreglerne allerede anvendelse i Cypern fra tiltrædelsesdatoen, mens andre bestemmelser først finder anvendelse, når Rådet har truffet afgørelse herom, efter at det er sikret, at de nødvendige betingelser for gennemførelse af alle de pågældende regler er opfyldt. Dette sikres i overensstemmelse med de relevante Schengenevalueringsprocedurer. 
            
            
               Disse Schengenevalueringsprocedurer fastsættes i Rådets forordning (EU) nr. 1053/2013 om indførelse af en evaluerings- og overvågningsmekanisme til kontrol af anvendelsen af Schengenreglerne
                  2
               . Den 28. maj 2019 erklærede Cypern sig rede og villig til at anvende alle dele af Schengenreglerne og til at blive genstand for Schengenevalueringer i det omfang, det er muligt i betragtning af Cyperns særlige situation som anerkendt i protokol nr. 10 til tiltrædelsesakten af 2003. I overensstemmelse med Rådets forordning (EU) nr. 1053/2013 ændrede Kommissionen den 15. oktober 2019 det årlige
                  3
                og det flerårige evalueringsprogram
                  4
                for at medtage Cypern i evalueringen i 2019 og 2020. Der tages i det geografiske anvendelsesområde for Schengenevalueringerne hensyn til Cyperns særlige situation.
            
            
               Schengenevalueringen for så vidt angår Schengeninformationssystemet kan først ske, når Schengeninformationssystemet er sat i drift i Cypern. Det er derfor nødvendigt, at Rådet vedtager en afgørelse om anvendelse af bestemmelserne i Schengenreglerne på området Schengeninformationssystemet i Cypern. 
            
            
               Rådet kan først træffe en sådan afgørelse, når Cypern har truffet de nødvendige tekniske og juridiske foranstaltninger, herunder vedrørende databeskyttelse, til at behandle oplysninger i Schengeninformationssystemet og udveksle supplerende oplysninger. Der blev derfor foretaget en Schengenevaluering i november 2019 for at kontrollere databeskyttelsesniveauet i Cypern. Efter den positive udtalelse fra Schengenudvalget
                  5
                den 5. november 2020 vedtog Kommissionen ved Kommissionens gennemførelsesafgørelse
                  6
                en evalueringsrapport, som bekræfter, at der er opnået et tilfredsstillende databeskyttelsesniveau. 
            
            
               I den mellemliggende tid har hold på stedet foretaget Schengenevalueringsbesøg i Cypern på andre områder af Schengenreglerne, navnlig om tilbagesendelse (november 2020), politisamarbejde (februar 2021) og ydre grænser (februar 2021).
            
            
               Desuden bekræftede Den Rådgivende Gruppe for Schengeninformationssystemet II
                  7
                den 3. december 2020 på baggrund af resultaterne fra den sammenfattende testrapport (2020-377), som er udarbejdet af Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed, at Cyperns nationale system ud fra et teknisk synspunkt er klar til at blive integreret i Schengeninformationssystemet, og at det nationale system er egnet til formålet. 
            
            
               Det er derfor nu muligt for Rådet at fastsætte en dato for, hvornår Schengenreglerne på området Schengeninformationssystemet skal finde anvendelse i Cypern. Med denne afgørelses ikrafttræden bør der kunne overføres oplysninger i Schengeninformationssystemet til Cypern. Anvendelsen af disse oplysninger i Cypern bør gøre det muligt for Kommissionen at kontrollere, at bestemmelserne om Schengeninformationssystemet anvendes korrekt i overensstemmelse med de relevante Schengenevalueringsprocedurer.
            
            
               Anvendelsen af Schengeninformationssystemet i Cypern vil være underlagt visse restriktioner, indtil Rådet har truffet afgørelse om at anvende Schengenreglerne fuldt ud i Cypern og om at ophæve kontrollen ved de indre grænser. En sådan afgørelse kan først træffes, når det er blevet kontrolleret, at de nødvendige betingelser for gennemførelse af alle de pågældende regler er opfyldt i Cypern, jf. artikel 3, stk. 2, i tiltrædelsesakten. 
            
            
               •Sammenhæng med de gældende regler på samme område
            
            
               
                  Forslaget har til formål at få gennemført de eksisterende bestemmelser på området Schengeninformationssystemet i Cypern.
               
            
            
               •Sammenhæng med Unionens politik på andre områder
            
            
               
                  Forslaget har forbindelse til bestemmelser i Schengenreglerne på området databeskyttelse og politisamarbejde. 
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 3, stk. 2, i akten om tiltrædelse af Den Europæiske Union af 2003. 
            
            
                •Nærhedsprincippet (for områder, der ikke er omfattet af enekompetence) 
            
         
         
            
               I artikel 3, stk. 2, i tiltrædelsesakten af 2003 fastsættes det, at de bestemmelser i Schengenreglerne, der ikke er omhandlet i denne akts artikel 3, stk. 1, først finder anvendelse i Cypern, når Rådet har truffet afgørelse herom.
            
            
               •Proportionalitetsprincippet
            
            
               Artikel 15, stk. 2, i Rådets forordning (EU) nr. 1053/2013 afspejler Rådets specifikke beføjelser med hensyn til gensidig evaluering af gennemførelsen af Unionens politikker inden for området med frihed, sikkerhed og retfærdighed.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               Den 9. juli 2020 afgav medlemsstaterne positiv udtalelse om evalueringsrapporten på området databeskyttelse i Schengenudvalget, jf. artikel 14, stk. 5, og artikel 21, stk. 2, i Rådets forordning (EU) nr. 1053/2013. Rapporten blev vedtaget den 5. november 2020.
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Ikke relevant.
               
            
            
               •Målrettet regulering og forenkling
            
            
               
                  ikke relevant
               
            
            
               •Grundlæggende rettigheder
            
            
               
                  Under evalueringsprocessen er der taget hensyn til beskyttelsen af de grundlæggende rettigheder ved anvendelsen af Schengenreglerne.
               
            
            
               4.VIRKNINGER FOR BUDGETTET
            
            
               
                  Ikke relevant.
               
            
            
               5.ANDRE FORHOLD
            
            
               Ikke relevant.
            
         
         
            
               2021/0266 (NLE)
            
            
               Forslag til
            
            
               RÅDETS AFGØRELSE
            
            
               om anvendelsen af bestemmelserne i Schengenreglerne på området Schengeninformationssystemet i Republikken Cypern
            
            
               RÅDET FOR DEN EUROPÆISKE UNION HAR —
            
            
               under henvisning til tiltrædelsesakten af 2003, særlig artikel 3, stk. 2,
            
            
               under henvisning til forslag fra Europa-Kommissionen,
            
            
               under henvisning til udtalelse fra Europa-Parlamentet
                  8
               , og 
            
            
               ud fra følgende betragtninger:
            
            
               (1)I artikel 3, stk. 2, i tiltrædelsesakten af 2003, fastsættes det, at de bestemmelser i Schengenreglerne, der ikke er omhandlet i nævnte akts artikel 3, stk. 1, først finder anvendelse i Cypern, når Rådet har truffet afgørelse herom, efter at det i overensstemmelse med de relevante Schengenevalueringsprocedurer er blevet sikret, at de nødvendige betingelser for gennemførelse af alle de pågældende regler er blevet opfyldt i Cypern, herunder en effektiv anvendelse af alle Schengenreglerne i henhold til de vedtagne fælles standarder og grundlæggende principper. 
            
            
               (2)De gældende Schengenevalueringsprocedurer er fastsat i Rådets forordning (EU) nr. 1053/2013
                  9
               . Ved en sådan evaluering skal der dog tages hensyn til Cyperns særlige situation som anerkendt i protokol nr. 10 til tiltrædelsesakten af 2003. Udover erklæringen om at være parat til at blive evalueret har Cypern også gentaget, at landet, når evalueringen er afsluttet, er villigt til at blive underkastet regelmæssige yderligere Schengenevalueringer af de aspekter af Schengenreglerne, som Rådet vil have gjort gældende inden da.
            
            
               (3)Schengenevalueringen vedrørende databeskyttelse blev foretaget i Cypern i november 2019. Det blev i den evalueringsrapport, der blev vedtaget ved Kommissionens gennemførelsesafgørelse C(2020)8150 i henhold til artikel 14, stk. 5, i forordning (EU) nr. 1053/2013 af 7. oktober 2013, bekræftet, at Cypern opfyldte de nødvendige betingelser for at anvende Schengenreglerne vedrørende databeskyttelse. 
            
            
               (4)I overensstemmelse med artikel 1, stk. 1, i Kommissionens gennemførelsesafgørelse (EU) 2015/450
                  10
                er det blevet bekræftet, at Cyperns nationale system ud fra et teknisk synspunkt er parat til at blive integreret i Schengeninformationssystemet.
            
            
               (5)Eftersom Cypern har truffet de nødvendige tekniske og juridiske foranstaltninger til behandling af oplysninger i Schengeninformationssystemet og udveksling af supplerende oplysninger, er det nu er muligt for Rådet at fastsætte en dato for, hvornår Schengenreglerne vedrørende Schengeninformationssystemet skal finde anvendelse i Cypern.
            
            
               (6)Denne afgørelse bør gøre det muligt at overføre oplysninger i Schengeninformationssystemet til Cypern. Den konkrete anvendelse af disse oplysninger bør gøre det muligt for Kommissionen at kontrollere, at Schengenreglerne vedrørende Schengeninformationssystemet anvendes korrekt i Cypern. Når det er kontrolleret, at de nødvendige betingelser for gennemførelse af alle de pågældende regler er opfyldt i Cypern, bør Rådet træffe afgørelse om at ophæve kontrollen ved de indre grænser.
            
            
               (7)Datoen for, hvornår kontrollen ved Cyperns indre grænser kan ophæves, bør vedtages i en særskilt rådsafgørelse. Frem til den pågældende dato i omtalte afgørelse bør der fastsættes visse restriktioner for anvendelsen af Schengeninformationssystemet i Cypern.
            
            
               (8)For så vidt angår Island og Norge, udgør denne afgørelse en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne
                  11
               , der henhører under det område, som er nævnt i artikel 1, litra G, i Rådets afgørelse 1999/437/EF
                  12
               .
            
            
               (9)For så vidt angår Schweiz, udgør denne afgørelse en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne
                  13
               , der henhører under det område, som er nævnt i artikel 1, litra G, i afgørelse 1999/437/EF sammenholdt med artikel 3 i Rådets afgørelse 2008/146/EF
                  14
                og med artikel 3 i Rådets afgørelse 2008/149/RIA
                  15
               .
            
            
               (10)For så vidt angår Liechtenstein, udgør denne afgørelse en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om dette lands associering i gennemførelsen, anvendelsen og udviklingen af Schengenreglerne
                  16
               , der henhører under det område, som er nævnt i artikel 1, litra G, i Rådets afgørelse 1999/437/EF sammenholdt med artikel 3 i Rådets afgørelse 2011/349/EU
                  17
                og artikel 3 i Rådets afgørelse 2011/350/EU
                  18
                —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               1.Bestemmelserne i Schengenreglerne vedrørende Schengeninformationssystemet, som fastsat i bilaget, gælder på de betingelser, der er fastsat i denne artikel, fra den […]* [dato indsættes af Rådet] i Republikken Cypern i dets forbindelser med:
            
            
               (a)Kongeriget Belgien, Republikken Bulgarien, Republikken Kroatien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Litauen, Storhertugdømmet Luxembourg, Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Rumænien, Republikken Slovenien, Den Slovakiske Republik, Republikken Finland og Kongeriget Sverige.
            
            
               (b)Irland for så vidt angår de bestemmelser, der er omhandlet i Rådets afgørelse 2007/533/JHA
                  19
               .
            
            
               (c)Republikken Island, Kongeriget Norge, Det Schweiziske Forbund og Fyrstendømmet Liechtenstein.
            
            
               2.Fra den [...]* [dato indsættes af Rådet] kan følgende indberetninger, supplerende oplysninger og uddybende oplysninger stilles til rådighed for Cypern i overensstemmelse med afgørelse 2007/533/RIA og Europa-Parlamentets og Rådets forordning (EF) nr. 1987/2006
                  20
               :
            
            
               (a)indberetninger som defineret i artikel 3, stk. 1, litra a), i nævnte afgørelse og i artikel 3, litra a), i nævnte forordning
            
            
               (b)supplerende oplysninger og uddybende oplysninger som defineret i artikel 3, stk. 1, litra b) og c), i nævnte afgørelse og artikel 3, litra b) og c), i nævnte forordning, som har tilknytning til disse indberetninger.
            
            
               3.Fra den [...]* [dato indsættes af Rådet] skal Cypern være i stand til at indlæse indberetninger og uddybende oplysninger i Schengeninformationssystemet, benytte oplysninger i Schengeninformationssystemet og udveksle supplerende oplysninger med forbehold af bestemmelserne i stk. 4.
            
            
               4.Indtil kontrollen ved Cyperns indre grænser er ophævet:
            
            
               (a)er Cypern ikke forpligtet til at nægte tredjelandsstatsborgere, om hvilke en anden medlemsstat har foretaget en indberetning med henblik på nægtelse af indrejse eller ophold, jf. artikel 24 i forordning (EF) nr. 1987/2006, indrejse eller ophold på sit område
            
            
               (b)afstår Cypern fra at indlæse indberetninger og uddybende oplysninger i Schengeninformationssystemet samt at udveksle supplerende oplysninger om tredjelandsstatsborgere med henblik på nægtelse af indrejse eller ophold, jf. artikel 24 i forordning (EF) nr. 1987/2006.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Artikel 3
            
            
               Denne afgørelse er rettet til medlemsstaterne i overensstemmelse med traktaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 236 af 23.9.2003, s. 33.
               
               
                  
                     (2)
                  
                        EUT L 295 af 6.11.2013, s. 27.
               
               
                  
                     (3)
                  
                        C (2019) 7326.
               
               
                  
                     (4)
                  
                        C (2019) 7278.
               
               
                  
                     (5)
                  
                        Udvalg nedsat i henhold til artikel 21 i Rådets forordning (EU) nr. 1053/2013.
               
               
                  
                     (6)
                  
                        C (2020) 8150.
               
               
                  
                     (7)
                  
                        Den Rådgivende Gruppe for Schengeninformationssystemet II blev oprettet for at levere ekspertise til bestyrelsen for Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) i forbindelse med det centrale Schengeninformationssystem II. Den Rådgivende Gruppe består af repræsentanter for medlemsstaterne og Kommissionen. Procedurerne for de rådgivende gruppers arbejde og samarbejde fastlægges af bestyrelsen i eu-LISA's forretningsorden.
               
               
                  
                     (8)
                  
                        EUT C […] af […], s. […].
               
               
                  
                     (9)
                  
                        Rådets forordning (EU) nr. 1053/2013 af 7. oktober 2013 om indførelse af en evaluerings- og overvågningsmekanisme til kontrol af anvendelsen af Schengenreglerne og om ophævelse af Eksekutivkomitéens afgørelse af 16. september 1998 om nedsættelse af et stående udvalg for evaluering og anvendelse af Schengenreglerne (EUT L 295 af 6.11.2013, s. 27).
               
               
                  
                     (10)
                  
                        Kommissionens gennemførelsesafgørelse (EU) 2015/450 af 16. marts 2015 om fastlæggelse af testkrav for medlemsstater, der integreres i anden generation af Schengeninformationssystemet (SIS II) eller ændrer deres dermed direkte forbundne nationale systemer væsentligt (EUT L 74 af 18.3.2015, s. 31).
               
               
                  
                     (11)
                  
                        EFT L 176 af 10.7.1999, s. 36.
               
               
                  
                     (12)
                  
                        Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
               
               
                  
                     (13)
                  
                        EUT L 53 af 27.2.2008, s. 52.
               
               
                  
                     (14)
                  
                        Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
               
               
                  
                     (15)
                  
                        Rådets afgørelse 2008/149/RIA af 28. januar 2008 om indgåelse, på Den Europæiske Unions vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 50).
               
               
                  
                     (16)
                  
                        EUT L 160 af 18.6.2011, s. 21.
               
               
                  
                     (17)
                  
                        Rådets afgørelse 2011/349/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår retligt samarbejde i straffesager og politisamarbejde (EUT L 160 af 18.6.2011, s. 1).
               
               
                  
                     (18)
                  
                        Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).
               
               
                  
                     (19)
                  
                        Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63).
               
               
                  
                     (20)
                  
                        Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (EUT L 381 af 28.12.2006, s. 4).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 12.8.2021
            COM(2021) 472 final
            BILAG 
            til forslag til 
            RÅDETS AFGØRELSE
            om anvendelsen af bestemmelserne i Schengenreglerne på området Schengeninformationssystemet i Republikken Cypern
            
               
         
         
            
               BILAG
            
            
               Liste over de bestemmelser i Schengenreglerne vedrørende Schengeninformationssystemet, som der henvises til i artikel 1, stk. 1.
            
            
               1.Europa-Parlamentets og Rådets forordning (EF) nr. 1986/2006 af 20. december 2006 om adgang til anden generation af Schengeninformationssystemet (SIS II) for de tjenester i medlemsstaterne, der har ansvaret for udstedelse af registreringsattester for motorkøretøjer
                  1
               
            
            
               2.Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II)
                  2
               
            
            
               3.Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II)
                  3
               . 
            
         
         
            
                  
                     (1)
                  
                        EUT L 381 af 28.12.2006, s. 1.
               
               
                  
                     (2)
                  
                        EUT L 381 af 28.12.2006, s. 4.
               
               
                  
                     (3)
                  
                        EUT L 205 af 7.8.2007, s. 63.